  Виталий Пронин Туэ Россиысь 5 городъёсын ортчоз нюлэслы сӥзем форум. Нырысетӥез радъяськоз Ижын 25-тӥ-26-тӥ южтолэзе. Форумез радъя Кун Дума Удмуртиысь Правительстволэн, Россиысь Нюлэс хозяйствоя министерстволэн, Нюлэс хозяйствоя федерал агентстволэн юрттэмзыя. Форумысен вераськозы, кызьы нюлэсэз утёно, уже кутоно, та удысын кыӵе законъёс уг тырмо. Нюлэслы сӥзем форумъёс ар ӵоже ортчозы на Белокурихаын, Тюменьын, Хабаровскын, Петрозаводскын, нош огъя йылпумъянъёс лэсьтӥськозы Москваын, берпуметӥ бадӟым ужрад дыръя. Сергей Захаров  